242 



LIV. 



Tjatoerkeun di nagara. 



Teu djamak ratoe koe tjadoe, 

 teu djamak menak koe tjatjad, 

 kapoelih batan sasari, 

 kalandja batan baheula, 

 soegih moekti rea boekti, 

 beurat beunghar rea banda, 

 rea banda katoet bala, 

 pendok saratoes disoehoen, 

 pendok salawe diteëp, 

 lain beunang ngala boeroeh, 

 lain beunang tjari oentoeng, 

 lain beunang badog rampog, 

 pamahoegi paranjai, 

 pamere paratjawene. 



Baheula keur dititihan koe Poerba rarang nagara Pasir batang, ajeuna salin 

 djenengan, geus toewoeh Poerba sari, salinanana djenengan nagara Pakoean ka- 

 langan; tjikal wiwitan ngadjadi wekasan ngoeroes nagara. 



Ger noe soekan-soekan: 



doer bedilna bet tinggarna, 

 morobot pestol pamoran, 

 bedil tinggar kalantaka, 

 gdedeg mariem dalem, 

 bedoeg tamboer tiloe poeloeh, 

 seah tarompet sawidak, 

 siga srengenge ti langit, 

 tangara radja papadjar, 

 pangaroeh ratoe keur toewoeh. 



Soekan-soekan ngawonkeun Poerba rarang. 



Ngadingding koetana beusi, 

 ngagenjas koeta tambaga, 

 ngempoer koetana paroenggoe, 

 beusi direkakeun moending, 

 tambaga direka koeda; 



wongwonganna di karaton, 



